KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. július 25 –i rendkívüli ülésére)


TÁRGY: A SORSFORDÍTÓ SZOLGÁLTATÓ KÖZPONTTAL A TÁMOGATÓ SZOLGÁLTATÁS BIZTOSÍTÁSA TÁRGYÁBAN MEGKÖTÖTT ELLÁTÁSI SZERZŐDÉS MÓDOSÍTÁSA


Kiskőrös Város Önkormányzata és a Sorsfordító Szolgáltató Központ (6200 Kiskőrös, Rákóczi Ferenc utca 12.) között 2024. február 22. napján a 16/2024. számú Képv. testületi határozat alapján 938-4/2024. számú ellátási szerződés jött létre (a továbbiakban: ellátási szerződés) a szociális igazgatásról és szociális ellátásokról szóló 1993.évi III. törvény 65/C. §-a szerinti támogató szolgáltatás szociális alapszolgáltatás biztosítására. 
[bookmark: _Hlk199938402]Az ellátási szerződés 1.pontja alapján a támogató szolgáltatást a Sorsfordító Szolgáltató Központ fenntartásában működő Támogat-Lak Integrált Szociális Intézmény (székhely: 6200 Kiskőrös, Kossuth Lajos u. 30., ágazati azonosítója: S0556416) biztosítja.

A Sorsfordító Szolgáltató Központ képviselője, Mészáros Kornél jelezte, hogy a Sorsfordító Szolgáltató Központ fenntartásában működő Támogat- Lak Integrált Szociális Intézmény 2025. április 25. napjával a szolgáltatói nyilvántartásból, mint székhely engedélyes törlésre került.
A támogató szolgáltatást a Sorsfordító Szolgáltató Központ fenntartásában működő Sorsok Háza Szociális Intézmény (6200 Kiskőrös, Rákóczi Ferenc utca 12. ágazati azonosítója: S0507258) biztosítaná, továbbra is 20 000 feladategységre.

Fentiekre tekintettel Mészáros Kornél kérte az ellátási szerződés közös megegyezéssel történő módosítását.
 
A fentiek alapján javaslom a Képviselő-testületnek a határozat-tervezet elfogadását.

Kiskőrös, 2025. július 23.

                                                                                  				Domonyi László sk.
                                                                                    				   polgármester



HATÁROZAT-TERVEZET

A Képviselő-testület 
1. egyetért azzal, hogy a Sorsfordító Szolgáltató Központtal a 16/2024. sz. Képviselő-testületi határozat alapján 2024.február 22. napján a szociális alapszolgáltatás keretébe tartozó támogató szolgáltatás biztosítására megkötött ellátási szerződést a határozat mellékletében foglaltak szerint módosítsa.
1. felhatalmazza a polgármestert a határozat mellékletét képező ellátási szerződésmódosítás és a módosítással egységes szerkezetbe foglalt ellátási szerződés aláírására.

Felelős: 	polgármester
Határidő: 	2025. július 31.
